C 288/14
HR
Službeni list Europske unije
17.8.2023.
3.6.
Posebna pravila za označivanje proizvoda na koji se odnosi registrirani naziv
Na etiketi koja se nalazi na sirevima „Pecorino Crotonese”, osim zakonski obaveznih informacija nalazi se i sljedeći dodatni tekst: logotip „Pecorino Crotonese”, nakon čega slijede riječi „Denominazione di Origine Protetta” [Zaštićena oznaka izvornosti] ili kratica „ZOI”, simboli Europske unije i eventualno upućivanja na relevantnu uredbu EU-a, naziv tvrtke i adresa proizvođača.
Ako je proizvod namijenjen međunarodnim tržištima, riječi „Zaštićena oznaka izvornosti” i logotip EU-a mogu biti navedeni na jeziku zemlje u koju se proizvod izvozi.
Slova od kojih se sastoje riječi „Pecorino Crotonese DOP [ZOI]” ili druge dopuštene riječi moraju biti grupirana zajedno u istom vidnom polju te moraju biti jasna, čitljiva, neizbrisiva i dovoljno velika da se ističu u odnosu na pozadinu na kojoj su otisnuta tako da se jasno razlikuju od ostalog teksta i/ili grafičkih elemenata.
Zaštitni znakovi prerađivača i trgovaca mogu se nalaziti na etiketi, no njihov font mora biti manji od fonta logotipa ZOI-ja.
Logotip uvijek mora biti prikazan u cijelosti.
Upotreba pojednostavnjenog logotipa, tj. logotipa bez vanjskog dijela, jedino je i isključivo dopuštena u verziji „vinjeta”.
Međutim, obrnuta varijanta (tj. logotip koji prikazuje samo riječi „Pecorino Crotonese”) nije dopuštena.
Ukratko, postoje tri odobrene verzije logotipa: vodoravna, okomita i „vinjeta”.
Verzija „vinjeta” mora biti otisnuta na jednoj plohi sira Pecorino, i to otiskivanjem vrućim žigom, pečaćenjem bojilom ili pečaćenjem tintom prikladnom za upotrebu na hrani.
Alfanumerička identifikacijska oznaka sirane mora biti prikazana.
Ta se oznaka može otisnuti izravno na sir s pomoću gore navedenih metoda ili se može navesti na etiketi.
Bočna ploha sira može se označiti, ali to nije obavezno.
Dopušteno je i reproducirati logotip na tom dijelu sira s pomoću utvrđenih metoda.
4.
Sažeta definicija zemljopisnog područja
Područje proizvodnje i dozrijevanja sira obuhvaća cijelo administrativno područje sljedećih općina u provinciji Crotone: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico, Verzino; cijelo administrativno područje sljedećih općina u provinciji Catanzaro: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri, Zagarise; cijelo administrativno područje sljedećih općina u provinciji Cosenza: di Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli, Terravecchia.